gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9190, del 07-10-2021 (2021/10362)

DECRET 159/2021, de 6 d'octubre, del Consell, pel qual concedeix la distinció honorífica d'Ambaixador de la Comunitat Valenciana a Javier Errando Mariscal «Javier Mariscal».
-----------------------------------------------------------------------------------------------------------------------------------------------------------------------------

### Dades del document

Número de DOGV
:   9190

Data del DOGV
:   07-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10511


Data del document
:   06-10-2021

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 159/2021, de 6 d'octubre, del Consell, pel qual concedeix la distinció honorífica d'Ambaixador de la Comunitat Valenciana a Javier Errando Mariscal «Javier Mariscal». [2021/10804]  
El Consell, mitjançant el Decret 247/2003, de 5 de desembre, va crear la distinció honorífica d'Ambaixador de la Comunitat Valenciana, amb la finalitat de reconéixer i premiar la labor d'aquelles persones i entitats que, pel seu especial arrelament amb la Comunitat Valenciana, la seua identificació, exaltació i defensa dels valors d'aquesta, així com per les seues actuacions i manifestacions públiques, hagen contribuït notablement al coneixement, la difusió i la defensa dels interessos generals i peculiars de la Comunitat Valenciana.  
Javier Errando Mariscal, nascut a València, és un pintor i dissenyador que desenvolupa el seu ofici en tota mena de suports i disciplines artístiques.  
Al llarg de la seua carrera ha assumit reptes com el disseny de la mascota dels Jocs Olímpics de Barcelona, la co-creació d'una pel·lícula d'animació Chico&Rita, guanyadora d'un Goya i nominada als premis Oscar; la il·lustració de portades, tant nacionals com internacionals, així com el disseny de rellevants identitats visuals, com són, en l'àmbit de la Comunitat Valenciana, les de la Universitat de València-Estudi General, l'entitat financera Bancaixa, i la 32 edició de la Copa Amèrica, entre altres.  
Guardonat amb el premi Nacional de Disseny (1999), membre d'Alliance Graphique Internationale, exposa en el Centre Georges Pompidou en París, ha participat en la Documenta de Kassel i té diverses exposicions retrospectives en centres com el London Design Museum o La Pedrera, a Barcelona.  
Per això, com a reconeixement a la seua creativitat, al seu particular univers vital i a la seua projecció internacional que contribueix a difondre el disseny valencià, prèvia deliberació del Consell, en la reunió de 6 d'octubre de 2021,  
  
  
DECRETE  
  
Concedir la distinció honorífica d'Ambaixador de la Comunitat Valenciana a Javier Errando Mariscal «Javier Mariscal».  
  
València, 6 d'octubre de 2021  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9002, del 21-01-2021 (2021/190)

Notificació de la sentència dictada en el procediment ordinari número 852/2020.
-------------------------------------------------------------------------------

### Dades del document

Número de DOGV
:   9002

Data del DOGV
:   21-01-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/190


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el procediment ordinari número 852/2020. [2021/190]  
Marta Moreno Rodríguez, lletrada de l'Administració de justícia del Jutjat de Primera Instància número 3 de Dénia, faig saber que en aquest jutjat s'ha dictat sentència, l'encapçalament i la part dispositiva de la qual s'han ordenat publicar adaptats a la Instrucció 6/12, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, així com al que disposa la Llei orgànica de protecció de dades 15/1999, de 13 de desembre, que és, literalment, com segueix:  
  
«Procediment: procediment ordinari [ord] - 000852/2020 -H.  
Demandant: Solipai Rent, SL.  
Procurador: Alfredo Barceló Bonet.  
Lletrada: María Victoria Heras Mateo.  
Demandat: Desingcars Mediterráneo, SL.  
Magistrat jutge que la dicta: Javier Alba Marín.  
Dénia, 21 de desembre de 2020.  
Dispositiva: estimatòria.  
El text íntegre de la resolució es troba a la disposició de la part en l'oficina judicial.  
Mode d'impugnació: recurs d'apel·lació davant de l'Audiència Provincial d'Alacant (art. 455 LEC). El recurs s'ha de presentar per mitjà d'un escrit, en aquest jutjat, en el termini de 20 dies hàbils comptats des de l'endemà de la notificació, amb la consignació prèvia del depòsit legalment previst.  
Atés que es desconeix el parador de la part demandada, Desingcars Mediterráneo, SL, estenc aquest edicte perquè valga de notificació de forma deguda.  
  
Dénia, 29 de desembre de 2020.- La lletrada de l'Administració de justícia: Marta Moreno Rodríguez.
Diari Oficial de la Generalitat Valenciana


Sumari del DOGV 9196, del 18-10-2021 (2021/10672)

Informació pública de les modificacions substancials introduïdes en la versió final del Catàleg de béns i espais protegits que acompanya el Pla general d'ordenació urbana.
---------------------------------------------------------------------------------------------------------------------------------------------------------------------------

### Dades del document

Número de DOGV
:   9196

Data del DOGV
:   18-10-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/10638


Data del document
:   14-10-2021

Organisme emissor
:   Ajuntament de Xeraco

Tipus de document
:   Anunci

Descriptors 

:   * Xeraco
    * pla d'urbanisme
    * administració local

Informació pública de les modificacions substancials introduïdes en la versió final del Catàleg de béns i espais protegits que acompanya el Pla general d'ordenació urbana. [2021/10093]  
En el Diari Oficial Generalitat Valenciana núm. 9042, de data 16 de març de 2021, es va publicar anunci d'informació pública de les modificacions substancials introduïdes en la versió del Catàleg de béns i espais protegits de Xeraco, que acompanyen el PGOU, en compliment de l'acord adoptat pel Ple de la corporació en la sessió de data 28.01.2021.  
La documentació sotmesa a exposició pública va ser publicada en el tauler d'anuncis i en el Portal de Transparència de la seu electrònica municipal (www.xeraco.es).  
No obstant això, s'ha detectat un error que afecta la documentació publicada per a la consulta, per la qual cosa es reitera el tràmit d'informació pública de les modificacions substancials incorporades en la versió final de Catàleg de béns i espais protegits del municipi de Xeraco, per un període de 20 dies hàbils a comptar de l'endemà de la publicació d'aquest anunci en el Diari Oficial de la Generalitat Valenciana, i es publica, a més, en un diari no oficial d'àmplia difusió a la localitat i en el tauler d'anuncis de la seu electrònica municipal.  
  
Durant aquest nou període d'informació pública s'admetran, per a l'examen i la consideració, noves al·legacions referides als canvis que es proposen, i podran inadmetre's les que reiteren arguments i redunden en aspectes prèviament informats.  
La documentació podrà ser examinada per qualsevol interessat presencialment en l'Ajuntament, de dilluns a divendres, en horari de 9.00 a 14.00 h, amb cita prèvia sol·licitada a aquest efecte de manera telefònica al 238 238 313.  
Així mateix, els documents estan publicats, per a consulta, en la seu electrònica municipal, en l'adreça www.xeraco.es, al Portal de Transparència (7. Territori, Urbanisme i Medi Ambient. 7.1 Planejament urbanístic. 7.1.1. Instruments en tràmit informació pública modificacions substancials Catàleg de béns i espais protegits).  
  
  
Xeraco, 14 d'octubre de 2021.- L'alcalde president: Avelino Mascarell Peiró:
Diari Oficial de la Generalitat Valenciana


Sumari del DOGV 9019, del 12-02-2021 (2021/1252)

Informació pública de la retirada de la delegació de recaptació voluntària i executiva de deutes per rebut del preu públic d'entrades de vehicles i estacionaments reservats de l'Ajuntament de Dénia.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9019

Data del DOGV
:   12-02-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/1252


Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Informació pública de la retirada de la delegació de recaptació voluntària i executiva de deutes per rebut del preu públic d'entrades de vehicles i estacionaments reservats de l'Ajuntament de Dénia. [2021/1252]  
En compliment del que es disposa en l'article 7.2 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, es publica l'acceptació, pel Decret número 300, de data 9 de febrer de 2021, del president de la Diputació Provincial d'Alacant, de la retirada de la delegació efectuada per l'Ajuntament de Dénia, en la sessió plenària de data 28 de maig de 2020, en matèria de recaptació voluntària i executiva de deutes per rebut del preu públic d'entrades de vehicles i estacionaments reservats, amb efectes des del dia 1 de gener de 2021.  
  
  
Alacant, 10 de febrer de 2021.- El president: Carlos Mazón Guixot. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 9036, del 08-03-2021 (2021/2039)

Modificació parcial de les bases reguladores dels processos selectius per a cobrir llocs per consolidació d'ocupació temporal.
------------------------------------------------------------------------------------------------------------------------------

### Dades del document

Número de DOGV
:   9036

Data del DOGV
:   08-03-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/2039


Data del document
:   01-03-2021

Organisme emissor
:   Ajuntament de Sant Joan d'Alacant

Tipus de document
:   Anunci

Anàlisi jurídica

 Descriptors 

:   * Sant Joan d'Alacant
    * concurs administratiu

Modificació parcial de les bases reguladores dels processos selectius per a cobrir llocs per consolidació d'ocupació temporal. [2021/2039]  
José Javier Sánchez i García, regidor delegat de Personal de l'Ajuntament de Sant Joan d'Alacant, fa saber:  
  
En els butlletins oficials de la província d'Alacant, números 245 i 246, de dates 24 i 28 de desembre de 2020, respectivament, es van publicar les bases reguladores de les convocatòries de l'Ajuntament de Sant Joan d'Alacant per a l'estabilització de l'ocupació temporal consistents en els procediments de consolidació de les places següents, totes elles corresponents a l'oferta de l'ocupació pública de 2019:  
- Dues places d'auxiliar de biblioteca.  
- Una plaça de conserge.  
- Una plaça de psicòleg o psicòloga.  
- Una plaça d'auxiliar de manteniment.  
- Una plaça de peó o peona de cementeri.  
- Tres places d'auxiliar administratiu o administrativa.  
- Dues places de peó o peona operaris.  
- Una plaça de tècnic o tècnica de desenvolupament local.  
  
En el Diari Oficial de la Generalitat Valenciana, número 9005, de 26 de gener de 2021, es publicà l'anunci relatiu a la convocatòria dels referenciats processos selectius.  
En el Butlletí Oficial de la Província d'Alacant, número 30, de 15 de febrer de 2021, s'han publicat huit anuncis referents a els dits processos sobre l'aprovació d'una modificació parcial de les seues bases reguladores.  
Cosa que es fa pública als efectes oportuns.  
  
Sant Joan d'Alacant, 1 de març de 2021.- El regidor delegat de Personal: José Javier Sánchez i García.
Diari Oficial de la Generalitat Valenciana


Sumari del DOGV 9015, del 08-02-2021 (2021/926)

Notificació de la sentència dictada en el judici verbal número 26/2019.
-----------------------------------------------------------------------

### Dades del document

Número de DOGV
:   9015

Data del DOGV
:   08-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/926


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el judici verbal número 26/2019. [2021/926]  
Demandant: Desamparados Desco Durá.  
Procuradora: Estrella Requena Farinós.  
Demandada: Susana Wiergo Baeza.  
En aquest procediment de judici verbal seguit a instàncies de Desamparados Desco Durá, contra Susana Wiergo Baeza, s'ha dictat la sentència que, literalment, és com segueix:  
  
Sentència núm. 13/2021  
Massamagrell, 1 de febrer de 2021.  
Carmen Perelló Faubell, jutgessa de Primera Instància i Instrucció número 1 de Massamagrell, he vist aquestes actuacions de judici verbal de desnonament i reclamació de rendes seguides en aquest jutjat amb el número 29/12644 a instàncies de Desamparados Desco Durá, representada per la procuradora Requena Farinós i defensada pel lletrat Estrems Ferrer, contra Susana Wiergo Baeza, declarada en rebel·lia, en què s'han d'observar els següents:  
  
«Dispositiva  
Estime la demanda formulada per Desamparados Desco Durá, contra Susana Wiergo Baeza, declare resolt el contracte d'arrendament i condemne la demandada a abonar a l'actora, una vegada siga ferma aquesta resolució, la suma de 1.792,56 euros, més els interessos legals corresponents, amb imposició expressa de les costes a la demandada.  
  
Notifiqueu aquesta resolució a les parts i feu-los saber que aquesta no és ferma i que, en contra, s'hi pot interposar un recurs d'apel·lació dins del termini de 20 dies des que es notifique, mitjançant la presentació davant d'aquest jutjat d'un escrit en què s'han d'exposar les al·legacions en què es base la impugnació, a més de citar la resolució apel·lada i els pronunciaments que impugna (article 458 de la Llei d'enjudiciament civil, modificat per la Llei 37/2011, d'11 d'octubre).  
Aquesta és la meua sentència, que pronuncie, mane i signe.»  
  
Publicació. La sentència anterior ha sigut donada, llegida i publicada per la jutgessa que l'ha dictada, mentre celebrava audiència pública, en el dia de hui; jo, la lletrada de l'Administració de justícia, en done fe.  
  
I, atés que es desconeix el parador de la demandada, Susana Wiergo Baeza, expedisc aquest edicte perquè li valga de notificació en deguda forma.  
  
Massamagrell, 1 de febrer de 2021.- La lletrada de l'Administració de justícia: Encarnación Martínez Pastor.
Diari Oficial de la Generalitat Valenciana


Sumari del DOGV 9189, del 06-10-2021 (2021/9498)

Notificació de la sentència dictada en el procediment de modificació de mesures supòsit contenciós número 1064/2020.
--------------------------------------------------------------------------------------------------------------------

### Dades del document

Número de DOGV
:   9189

Data del DOGV
:   06-10-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/9498


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de modificació de mesures supòsit contenciós número 1064/2020. [2021/9498]  
Procediment: família. Modificació mesures supòsit contenciós 1064/2020.  
Sentència núm. 000250/2021  
València, 19 de maig de 2021  
  
«Dispositiva  
Estime la demanda interposada per la representació processal de Montserrat Raposo Torres, contra Óscar Martín Cuesta, i modifique la pàtria potestat sobre els fills comuns de les parts, que serà exercida exclusivament per la mare.   
1) S'atribueix a la mare l'exercici exclusiu de la pàtria potestat dels menors \*\*\*\*\* i \*\*\*\*\*\*\* per tal que puga, en benefici d'aquests, prendre les decisions oportunes en educació i salut. Es reconeix al pare el dret a tindre amb ell la filla \*\*\*\*\*\*\* en caps de setmana alterns des de l'eixida del col·legi el divendres fins a les 20 hores del diumenge; el règim de visites amb el fill \*\*\*\*\* serà lliure i a la disposició de pare i fill.   
2) Es fixa una pensió d'aliments per a cada un d'ells de 150 euros mensuals que el pare haurà d'abonar els cinc primers dies de cada mes en el compte bancari següent: ES 63 2937 4137 8287 1675 9749.  
Les despeses extraordinàries s'hauran d'abonar al 50 %.   
Comuniqueu-ho a l'empresa en la qual treballa el demandat perquè procedisca a la retenció del salari per al pagament dels aliments.   
Cada part abonarà les costes causades a instàncies seues; i les comunes, a mitges.   
Aquesta és la meua sentència, contra la qual es pot interposar un recurs d'apel·lació dins del termini de 20 dies, comptador a partir de l'endemà de la notificació, segons la nova redacció de l'art. 458.1 de la LEC que en fa la Llei 37/2011, de 10 d'octubre, i amb el depòsit previ de la quantitat de 50 euros en el compte de consignacions d'aquest jutjat, que pronuncie, mane i signe.»  
  
València, 1 de setembre de 2021.- La lletrada de l'Administració de justícia: María Cabezuelo Campos.
Diari Oficial de la Generalitat Valenciana


Sumari del DOGV 9102, del 08-06-2021 (2021/6279)

Extracte de la Resolució de 26 de maig de 2021, del rector de la Universitat Politècnica de València, per la qual es convoquen beques per a dur a terme pràctiques externes internacionals en el marc del màster en Cooperació al Desenvolupament UPV.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9102

Data del DOGV
:   08-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6279


Data del document
:   28-05-2021

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 26 de maig de 2021, del rector de la Universitat Politècnica de València, per la qual es convoquen beques per a dur a terme pràctiques externes internacionals en el marc del màster en Cooperació al Desenvolupament UPV. [2021/6279]  
BDNS (identif.): 567619.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/567619  
  
Primer. Persones beneficiàries  
Pot participar en aquesta convocatòria de beques l'alumnat matriculat en el màster en Cooperació per al Desenvolupament de la UPV durant el període acadèmic en el qual se sol·licita l'ajuda (curs 2020-2021). Queda exclòs l'alumnat de qualsevol altre títol impartit en la UPV.  
  
Segon. Finalitat  
En relació amb el que s'ha exposat més amunt, l'objecte de la convocatòria és la concessió de beques per a dur a terme pràctiques externes internacionals en el marc del màster en Cooperació per al Desenvolupament de la UPV.  
  
Tercer. Bases reguladores  
Accessibles en http://www.upv.es/entidades/CCD/infoweb/ccd/info/975782normalv.html  
  
Quart. Import  
Amb caràcter general, l'ajuda econòmica finançada és la següent:  
- Ajuda per a allotjament i manutenció: 400 euros al mes  
- Assegurança mèdica  
  
Cinqué. Termini de presentació de sol·licituds  
El termini de lliurament de sol·licituds comença el mateix dia de la publicació de l'extracte de la convocatòria en el DOGV i finalitza l'11 de juny de 2021.  
  
En cas que queden fons disponibles després de la resolució d'aquest primer termini, el CCD obrirà un segon període de presentació de sol·licituds per a les destinacions vacants entre el 8 i el 22 de juliol de 2021.  
  
València, 28 de maig de 2021.- El rector: Francisco José Mora Mas.
Diari Oficial de la Generalitat Valenciana


Sumari del DOGV 9012, del 03-02-2021 (2021/725)

Oferta d'ocupació pública per a l'any 2020.
-------------------------------------------

### Dades del document

Número de DOGV
:   9012

Data del DOGV
:   03-02-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/725


Data del document
:   12-01-2021

Organisme emissor
:   Ajuntament de Sedaví

Tipus de document
:   Anunci

Descriptors 

:   * Sedaví
    * concurs administratiu

Oferta d'ocupació pública per a l'any 2020. [2021/725]  
Per la Resolució d'Alcaldia número 2362, de 28 de desembre de 2020, s'ha aprovat la següent oferta d'ocupació pública per a l'exercici 2020:  
  
Província: València.  
Corporació: Ajuntament de Sedaví.  
Número de codi territorial: 46360.  
  
Funcionaris de carrera  
- Grup C. Subgrup C-1, segons article 76 RDLeg. 5/2015. Classificació: escala d'administració especial, subescala servei especials. Classe policia local i els seus auxiliars. Denominació: agent. Nombre de vacants: una.  
- Grup B, segons article 76 RDLeg. 5/2015. Classificació: escala d'administració especial, subescala servei especials. Classe policia local i els seus auxiliars. Denominació: oficial. Nombre de vacants: una (per promoció interna).  
  
Sedaví, 12 de gener de 2021.- L'alcalde: José Francisco Cabanes Alonso.
Diari Oficial de la Generalitat Valenciana


Sumari del DOGV 9207, del 03-11-2021 (2021/11562)

Extracte de la Resolució de 28 d'octubre de 2021, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes destinades al foment d'instal·lacions d'autoconsum d'energia elèctrica en règim de comunitats d'energies renovables, amb càrrec al pressupost de l'exercici 2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9207

Data del DOGV
:   03-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11985


Data del document
:   28-10-2021

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 28 d'octubre de 2021, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes destinades al foment d'instal·lacions d'autoconsum d'energia elèctrica en règim de comunitats d'energies renovables, amb càrrec al pressupost de l'exercici 2021. [2021/11119]  
BDNS (identif.): 559253.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/559253)  
i en la pàgina web de l'IVACE: http://www.ivace.es  
  
Article únic. Ampliació del pressupost  
S'amplia en 73.205,78 euros la dotació pressupostària corresponent a la convocatòria d'ajudes destinades al foment d'instal·lacions d'autoconsum d'energia elèctrica en règim de comunitats d'energies renovables, aprovada per la Resolució de 21 d'abril de 2021, del president de l'IVACE.  
  
València, 28 d'octubre de 2021.- El president de l'Institut Valencià de Competitivitat Empresarial: Rafael Climent González.